Lost Luggage

***Lost Luggage*** ( ***Perdita Bagaĝo***) estas agada videoludo eldonita en 1982 de Games by Apollo por Atari 2600. La ludanto kontrolas portiston en flughaveno kaj provas kolekti pakaĵojn, kiuj falas el freneza bagaĝa karuselo. Ekzistas ankaŭ du-ludanta moduso, en kiu la dua ludanto kontrolas la direkton de la falanta bagaĝo.

La programisto Ed Salvo havis la inspiron de *Lost Luggage* dum li atendis sian bagaĝon en la flughaveno de Dalaso (Teksaso), kaj la ludo estis produktita dum ĉirkaŭ kvar semajnoj. Recenzistoj kritikis la similecon de la ludo kun *Kaboom!* de Activision — kiu mem baziĝis sur la arkada ludo *Avalanche* — konsiderante *Lost Luggage* kiel malpli bonan klonon.

## Ludomaniero 
*Lost Luggage* estas agada videoludo, en kiu la ludanto kontrolas portiston, kiuj provas kolekti bagaĝon falantan el nestabila bagaĝa karuselo. La celo estas kolekti ĉiujn valizojn, kiuj falas el la karuselo, antaŭ ol ili trafas la plankon. La ludanto komencas kun tri valizoj, kiuj funkcias kiel viv-unuoj. Kiam valizo trafas la plankon, la ludanto perdas unu. Se ĉiuj valizoj perdiĝas, la ludo finiĝas.

Ekzistas du malfacilecaj niveloj, kaj depende de la elektita nivelo, la ludantoj povas kontroli unu aŭ du portistojn samtempe. Ekzistas ankaŭ du-ludanta konkurenca moduso, en kiu la dua ludanto kontrolas la direkton de la fluganta bagaĝo. Plia moduso, kun « *teroristaj valizoj* », estas disponebla : en ĉi tiu reĝimo, nigraj valizoj aperos miksitaj kun la ordinaraj pakaĵoj.. La disvolvteamo celis la ludon al homoj kiuj regule vojaĝis, kredante ke ili ŝatus ĝian enhavon. Dum la evoluigo de *Lost Luggage*, la kompanio dungis kvin homojn. La ludo estis konceptita de la programisto Ed Salvo. Li troviĝis ĉe la internacia flughaveno Dallas/Fort Worth International post kunveno kun la fondinto de Apollo, Pat Roper, kaj atendis sian bagaĝon ĉe la karuselo. Poste, Salvo diskutis la koncepton de la ludo kun Roper, kaj ili elpensis la ideon, ke la karuselo « *ĵetas aĵojn* »). Apollo malaperis en 1983 post malsukcesaj reorganizaj provoj.

## Eldono 
Games by Apollo eldonis *Lost Luggage* en septembro 1982. Du versioj estis eldonitaj, diferencigitaj per la koloro de la etikedo. Kartoĉoj kun bluaj etikedoj prezentas enkondukan sekvencon, en kiu la rolulo elprenas la tri komencajn valizojn. En la verd-etikeda versio, eblas rekomenci la ludon premante la pafbutonon - tio faras nenion en la blu-etikeda versio. Nek Salvo nek Runyon sciis pri la ekzisto de ĉi tiu versio. Runyon supozis, ke Salvo eble trovis pli da spaco post ĝustigo de la ludo kaj aldonis la trajtojn, Skribante por *Video*, Kunkel kaj Katz komentis pri la « *nekredeble ĉarmaj detaloj* » de la ludo, sed sugestis, ke Apollo pli bone estus « *ŝparinta je la ornamaĵoj* » favore al pli da lud-defioj. Danny Goodman el *Creative Computing Video & Arcade Games* skribis, ke « *la grafikoj estas amuzaj por rigardi, sed la ludado por spertaj ludantoj estas rapide enuiga* »). Recenzisto por la revuo *TV Gamer* rekomendis la ludon por infanoj, sed opiniis, ke spertaj videoludantoj pli ĝuus *Kaboom!*. Pli pozitivaj opinioj venis de *Videogaming Illustrated*, kiu priskribis la ludon kiel la plej ĉarman eldonon de Apollo, kaj de *Texas Monthly*, kiu priskribis ĝin kiel « *diableca eta amuzo* »). Skribante por Atari HQ, Keita Iida komentis, ke « *ekzistas bonaj klonoj de *Kaboom!* (Eggomania) kaj cetere ekzistas malbonaj (ĉi tiu)* ». Iida kredis, ke se la ludo ne estus tiel simila al *Kaboom!*, tiam ĝi estus « *iom amuza* », sed la pli bonaj alternativoj malhelpis ĝin.

## Referencoj 
## Eksteraj ligiloj 
**Lost Luggage* ĉe MobyGames ()
**Lost Luggage* estas libere ludebla en-navigile ĉe Internet Archive

Kategorio:Videoludoj aperintaj en 1982
Kategorio:Agadaj videoludoj
Kategorio:Videoludoj ludeblaj per Atari 2600
Kategorio:Videoludoj de Games by Apollo
Kategorio:Videoludoj kreitaj en Usono